Diari Oficial de la Generalitat Valenciana


Sumari del DOGV 3669, del 19-01-2000 (1999/10494)

ACORD de 29 d’octubre de 1999 de la Comissió Territorial d’Urbanisme de València, relatiu al Pla de Reforma Interior camí Huella de Turís.
------------------------------------------------------------------------------------------------------------------------------------------

### Dades del document

Número de DOGV
:   3669

Data del DOGV
:   19-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10484


Data del document
:   29-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Turís
    * pla d'urbanisme

ACORD de 29 d'octubre de 1999 de la Comissió Territorial d'Urbanisme de València, relatiu al Pla de Reforma Interior camí Huella de Turís. [1999/X10807]
  
Vist l'expedient remés per l'Ajuntament de Turís referit al pla de reforma interior camí Huella, i de conformitat amb els següents:
  
Antecedents de fet
  
Primer. El projecte es sotmeté a informació pública per mitjà de Resolució de l'Alcaldia de 29 de juliol de 1999. Després del pertinent període d'exposició pública, en el qual no es presentaren al·legacions, s'aprovà pel Plenari Municipal en la sessió del 30 de setembre de 1999.
  
Segon. El projecte consta de memòria i plans d'informació i d'ordenació.
  
Tercer. L'objecte del PRI és la delimitació ex novo d'una unitat d'execució en sòl urbà residencial entre mitgeres, per a desenvolupar l'àmbit de forma integrada.
  
La delimitació inclou els terrenys necessaris per a completar la urbanització de la zona, els que es convertiran en solars amb aquesta operació, les edificacions ?o porció d'aquestes- que resulten beneficiades amb l'actuació i una superfície de sòl dotacional per a parc esportiu, a l'objecte d'obtenir un aprofitament tipus similar al d'altres unitats d'execució delimitades en sòl urbà residencial.
  
El projecte concreta a més, que els terrenys inclosos constitueixen una àrea de repartiment amb un aprofitament tipus de 2.02 m²/m².
  
Quart. La comissió informativa, en la sessió del 24 de setembre de 1999, dins del procediment d'expedició de cèdula d'urbanització sol·licitada per l'Ajuntament, emeté l'informe preliminar previst en l'article 31.1 B de la LRAU, ja que el PRI afectava a l'ordenació estructural del planejament general.
  
Cinqué. Durant la tramitació de l'expedient de cèdula d'urbanització es sol·licità informe amb data 9 d'agost de 1999, al Servei de Vies i Obres de la Diputació de València, sense que fins a la data, es tinga constància de l'emissió.
  
Sisé. Turís disposa de normes subsidiàries aprovades definitivament per la Comissió Territorial d'Urbanisme, en data 18 de desembre de 1990.
  
Seté. La comissió informativa de la Comissió Territorial d'Urbanisme de València, en la sessió del 22 d'octubre de 1999, emeté un informe relatiu al projecte que ens ocupa, i complia així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 52, per remissió a l'article 46 i següents, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara, LRAU).
  
Segon. La documentació es considera completa d'acord amb el que estableix l'article 27 de la LRAU i el Reglament de Planejament de la Comunitat Valenciana.
  
Tercer. El PRI és l'instrument previst en l'article 118 del Reglament de Planejament de la Comunitat Valenciana, per a delimitar unitats d'execució imprevistes en el planejament general, sobre terrenys la urbanització adequada dels quals convinga realitzar per mitjà d'actuacions integrades, per ser tècnicament impossible o inadequat efectuar-la per mitjà d'actuacions aïllades.
  
Quart. La disposició transitòria primera de la LRAU exigeix de forma general que l'aprovació definitiva entre altres, de plans de reforma interior que modifiquen l'ordenació del planejament general vigent, requereix l'homologació del sector corresponent.
  
Quant a això, si bé el PRI no acompanya el document d'homologació del sector, atés el contingut d'aquest, les determinacions d'aquest document es cenyirien a la identificació com a ordenació estructural de la delimitació de l'àrea de repartiment i l'aprofitament tipus concretat ?determinacions que en qualsevol cas són pròpies d'aquest nivell d'ordenació-, ja que l'àmbit no inclou elements de caràcter estructurant i la delimitació proposada s'adapta de forma general, als criteris de sectorització de l'article 17 del Reglament autonòmic.
  
Cinqué. Respecte de la unitat d'execució plantejada no es troben inconvenients urbanístics de fons, i s'adapta de forma general la delimitació efectuada als criteris relacionats en l'article 115 del Reglament mencionat.
  
Sisé. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior que modifiquen l'ordenació del planejament general de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'art. 10.A, per remissió de l'art. 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que s'ha dit fins ara, la Comissió Territorial d'Urbanisme, en sessió celebrada el 29 d'octubre de 1999, acorda:
  
Aprovar definitivament el pla de reforma interior camí Huella de Turís.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de rebuda aquesta notificació.
  
Tot això, sense perjudici que puga exercir qualsevol altre recurs que estime oportú.
  
València, 29 d'octubre de 1999.- El secretari de la Comissió Territorial d'Urbanisme: José Manuel Palau Navarro.
  
València, 17 de desembre de 1999.- El secretari general: Gaspar Peral Ribelles.